**Când vei veni...**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când vei veni, suflețele, la mine,

să te îmbraci cu liniște și tăcere

și mai cu seamă, inima din tine

s-o lași să bată-n voie, cu sfâșiere.

Am să te-aștept năucit în uimirea

spulberată între distanțe acum;

așa cum m-a îndumnezeit iubirea

din nori și din stele am să te-adun.

Să aduci surâsuri vestite de buze,

ochii tăi să clipească ceva nefiresc:

si daca-s sfios, azi, să nu te-amuze

că în sarutări, eu, am sa te zidesc.

Și am sa tot uit capriciile asedierii,

mereu întârzierile vor fi prelungi;

ai să mă stingi cu sosirea primăverii,

cu liniile tale fine – calde și lungi.